Adskillige kommuner kæmper i dag med rekrutteringsproblemer i forhold til børne- og ungdomstandplejen - det gælder især i landets yderområder. Det viser en rundringning, som Tandlægebladet har foretaget til 28 kommuner fordelt over hele landet. I Frederikshavn Kommune har man ligefrem gjort klinikassistenterne til centerledere, fortæller Tandlægebladet. - Når jeg kommer rundt i landet, hører jeg ofte nogle sigé: - Nå, Frederikshavn, det er der hvor klinikassistenterne bestemmer det hele, fortæller overtandlæge Kirsten Thyøs til Tandlægebladet og tilføjer: - Men jeg forstår ikke, hvorfor det nødvendigvis skal være en tandlægeopgave at lede.

Opsummering:
Det er blevet svært at lokke tandlæger til yderkommunerne